kardosdrur/scandi-wiki huggingface dataset:
Gina Jaqueline – Midt i en drøm

Gina Jaqueline – Midt i en drøm er en dansk dokumentarfilm fra 2018 instrueret af Sofie Lange Jørgensen.

Handling 
Gina Jaqueline er 26 år, da hun siger ja til at medvirke i en dokumentarserie til DR3, Gina Jaqueline – en sugardaters fortælling. Filmen følger Gina før, under og efter tv-serien og handler om en ung kvindes møde med en kærlighed, hun aldrig før har oplevet. Det er en film om et særligt familieliv og en kvinde, der har lært sig at håndtere tilværelsen på sin egen måde, men som må revidere sit liv, da kærligheden uventet river tæppet væk under hende, samtidig med hun bliver et kendt ansigt. Det er en universel historie om at miste sig selv, når man bliver forelsket og vil gøre alt for få sin store kærlighed. Filmen følger Gina igennem to år.

Referencer

Eksterne henvisninger 
 

Dokumentarfilm fra Danmark
Ungdomsfilm fra Danmark
Danske film fra 2018
The Cave

The Cave er en dansk dokumentarfilm fra 2019 instrueret af Feras Fayyad.

Handling 

I underjordiske huler og gange under krigsmarken i Ghouta, Syrien, gemmer der sig et hemmeligt hospital. Hospitalet drives af børnelægen Amani og hendes team bestående af læger og sygeplejersker. I det underjordiske mørke genskabes håbet for de tusindvis af børn og voksne, som er ofre for de brutale krigshandlinger.

Referencer

Eksterne henvisninger 
 

Dokumentarfilm fra Danmark
Danske film fra 2019
Genopdagelsen

Genopdagelsen er en dansk dokumentarfilm fra 2019 instrueret af Phie Ambo.

Handling 
47 børn er sluppet løs på en glemt byggegrund i København, hvor naturen for længst har overtaget. Her skal de gå i skole i ti uger og opdage, hvad naturen kan lære dem. Filmen fortælles gennem scener med børnene, men også med naturens stemme som gennemgående fortæller: "For hvad vil det sige at lære noget? Hvordan kan du vide, hvad du har lært af at mærke min vind i håret eller min regn på dine kinder? Hvordan kan du måle, hvad du mærkede i maven, da du sad i toppen af mit højeste kastanjetræ? Hvor sætter det sig henne?"

Referencer

Eksterne henvisninger 
 

Dokumentarfilm fra Danmark
Danske film fra 2019
Hjemsøgelsen

Hjemsøgelsen er en dansk dokumentarfilm fra 2018 instrueret af Christian Einshøj.

Handling 
En forstadsmor, der kun sjældent ser noget til sin filmskabersøn, møder pludselig et spøgelse uden for sønnens barndomsværelse. Sønnen kommer omsider på besøg for at udforske mysteriet og filosofere over sin families tilstand.

Referencer

Eksterne henvisninger 
 
Chefredaktør: Alle talenter bør se denne film analyse af Claus Christensen 18. maj 2020 på ekkofilm.dk 

Dokumentarfilm fra Danmark
Danske film fra 2018
Hushjælp i helvede

Hushjælp i helvede er en dansk dokumentarfilm fra 2018 instrueret af Søren Klovborg.

Handling 
Historien om den kenyanske kvinde Mary Kibwana, der rejser til Mellemøsten for at arbejde som tjenestepige for en familie og kommer hjem dækket af forbrændinger. Hvem bærer ansvaret, og hvordan vil Mary leve med sin smerte?

Referencer

Eksterne henvisninger 
 

Dokumentarfilm fra Danmark
Danske film fra 2018
The Elephant in the Room

The Elephant in the Room er en dansk dokumentarfilm fra 2020 instrueret af Katrine Philp.

Handling 
Fortællinger om børn og sørg fortalt gennem den amerikanske sorggruppe Good Grief, hvor døden aftabuiseres gennem samtale og leg.

Referencer

Eksterne henvisninger 
 

Dokumentarfilm fra Danmark
Danske film fra 2020
Rejsen til Utopia

Rejsen til Utopia er en dansk dokumentarfilm fra 2020 instrueret af Erlend E. Mo.

Handling 
En dansk/norsk kunstnerfamilie beslutter, at tage deres ansvar for klodens klimakrise alvorligt og flytte til Karise Permatopia – en nybygget, energineutral økolandsby. Men er det også en bæredygtig løsning for en familie på seks stærke individualister? Filmen dokumenterer over flere år familiens forsøg på at ‘gøre det rigtige’ og alle sammenstød mellem idealer og virkelighed, fællesskab og frihedstrang. Konflikten udspiller sig især mellem mor Ingeborg, der entusiastisk kaster sig ind i fællesskab og forpligtelser og far Erlend, filmens instruktør, der længes tilbage til deres gamle, mere magelige og mindre regelbundne liv. Begge får højlydt modspil af deres rebelske teenagedatter med popstjernedrømme.

Referencer

Eksterne henvisninger 
 

Dokumentarfilm fra Danmark
Danske film fra 2019
Mads Holger - til farvel

Mads Holger - til farvel er en dansk dokumentarfilm fra 2018 instrueret af Pippi Olivia Norgaard Skov.

Handling 
Pippi Olivia Norgaard Skov har skabt et intimt og personligt portræt af sin storebror Mads Holger, som tog sit eget liv i sommeren 2016 i en alder af 38 år. Mads Holger var kendt som en livlig entreprenør, debattør og provokatør, der med sin skarpe pen og store armbevægelser satte umiskendeligt præg på København og den offentlige debat i Danmark. Men hvad foregik der bag den hårde facade, hvor al kritik og modgang tilsyneladende prellede af? Et år efter Mads Holgers død finder Pippi Olivia et afskedsbrev på hans computer, der afslører sider af hendes bror, som hun og resten af verden ikke kendte. Gennem samtaler med Mads Holgers venner og familie går hun på jagt efter svar. Hvem var mennesket Mads Holger, og hvorfor tog han sit eget liv?

Medvirkende 

 Mads Holger
 Ditte Giese
 Anne Sophia Hermansen
 Martin Krasnik

Referencer

Eksterne henvisninger 
 

Dokumentarfilm fra Danmark
Danske film fra 2018
Uden min far

Uden min far er en dansk dokumentarfilm fra 2018 instrueret af Vibeke Bryld.

Handling 
Olivers far er soldat og skal udsendes til Syd Sudan i et halvt år. Han kender ikke landet, ved ikke hvordan der ser ud, og hvad deres far egentlig skal lave. Men han ved, der er krig, og det sætter mange svære tanker og følelser i gang.
Olivers værste mareridt er realiteten for andre børn, som har oplevet fædre, der er kommet mere eller mindre mærkede hjem fra krig. Fædre, der har PTSD, fædre, der har set ting, de ikke kan glemme, fædre, der har mistet en kammerat.
Med blikket i øjenhøjde oplever vi, hvordan en fars udsendelse føles for en dreng på 14-15 år. En dreng, der som mange andre drenge elsker skydespil og krigslege. Men som hader tanken om krig i virkeligheden. Jo længere tid faren er væk, jo mere trækker Oliver sig ind i sin egen verden.

Medvirkende 

 Oliver Nielsen
 Maria Nielsen
 Lene Nielsen
 Allan Nielsen

Referencer

Eksterne henvisninger 
 

Dokumentarfilm fra Danmark
Danske film fra 2018
Undertrykkelsens sang

Undertrykkelsens sang er en dansk dokumentarfilm fra 2020 instrueret af Estephan Wagner og Marianne Hougen-Moraga.

Handling 
I 1961, flyttede den tyske missionær Paul Schäfer til Chile med sin evangeliske kirkeforsamling. Deres officielle formål var at hjælpe de fattige. De oprettede Colonia Dignidad (Værdighedens Koloni), der forvandlede sig til en lukket sekt. Igennem mere end 40 år levede kolonien med systematisk vold og børnemisbrug. Og under Pinochets diktatur hjalp kolonien med at torturere, dræbe og lave massegrave til politiske fanger på deres 16.000 hektar store land. Filmen undersøger, hvordan de, der er blevet tilbage, forholder sig til fortiden og skaber mening i nutiden. Undervejs mødes dem, der fuldstændig fornægter rædslerne, som har fundet sted og kun ønsker at mindes de gode øjeblikke, dem, der stadig kæmper med enorme, psykiske følger og dem, som er fanget et sted midt imellem.

Noter

Eksterne henvisninger 
 

Dokumentarfilm fra Danmark
Danske film fra 2020
Walaas Vilje

Walaas Vilje er en canadisk dokumentarfilm fra 2018 instrueret af Christy Garland.

Handling 

Efter sin opvækst i en flygtningelejr på Vestbredden mens hendes mor var i fængsel, er Walaa fast besluttet på at komme igennem den indledende træning til at blive en af få kvinder i de palæstinensiske sikkerhedsstyrker - noget som ikke er nemt for en pige, som er vant til at bryde alle regler.

Medvirkende 
 Walaa Khaled Fawzy Tanji
 Latifa Abu Draa
 Mohammad Tanji

Referencer

Eksterne henvisninger 
 

Dokumentarfilm
Canadiske film fra 2018
Danske film fra 2018
Arlette: en historie vi aldrig må glemme

Arlette: en historie vi aldrig må glemme er en dansk portrætfilm fra 2017 instrueret af Thomas Kvist Christiansen.

Handling 
En dokumentarfilm om den fransk fødte jødiske kvinde, Arlette Andersen, der på mirakuløs vis - og med en ukuelig tro på livet og håbet om, at alt ville blive godt igen - overlevede Holocaust og et års fangenskab i nazisternes Auschwitz. Som en af blot få tusinde franske jøder undgik Arlette døden under det industrialiserede massemord på seks millioner jøder under 2. verdenskrig. Filmen er bygget over et af Arlettes 426 populære foredrag gennem 25 år. Det er en film med en mission og et håb om, at det aldrig må ske igen, og at vi aldrig må glemme Auschwitz og Holocaust.

Referencer

Eksterne henvisninger 
 

Dokumentarfilm fra Danmark
Portrætfilm fra Danmark
Danske film fra 2017
Oleg og krigen

Oleg og krigen er en dansk dokumentarfilm fra 2017 instrueret af Simon Lereng Wilmont.

Handling 
10-årige Oleg bor i det østlige Ukraine – en krigszone der ofte genlyder af antiluftskyts og missilbombardementer. Til tider er disse lyde langt væk, men andre gange frygtindgydende tæt på. Mens mange har forladt det farlige område, er Oleg blevet tilbage sammen med sin bedstemor, som har taget sig af ham, siden hans mor døde. De har ikke andre steder at tage hen. Mens han venter på, at krigen slutter, bruger Oleg tiden på at hænge ud med sin yngre fætter Yarik og den ældre dreng Kostia. Sammen tager de på eventyr, hvor de taler om at blive rigtige mænd og prøver hinandens grænser af – men går af og til for langt.

Medvirkende 

 Oleg Afanasyev
 Yaroslav Bendes
 Alexandra Ryabichkina
 Olena Bendes
 Konstantin Kabanov
 Yevgeniy Ryabichkin
 Sergey Sklyarenko
 Natalia Sklyarenko
 Eugeniya Shkuratova
 Yelizaveta Semenova
 Darya Semenova
 Alexandr Vasin
 Yulia Protasova

Referencer

Eksterne henvisninger 
 

Dokumentarfilm fra Danmark
Danske film fra 2017
Rosemarie

Rosemarie er en dansk dokumentarfilm instrueret af Sine Skibsholt.

Handling 
En ungdomsfilm om at finde sig selv i det kaos, som kaldes livet. Men oven i det, læner Rosemaries liv sig op af en alvor, som hun er alt for ung til. Hun har nemlig fået konstateret kræft, og selvom lægerne siger, at hun bliver rask, så sætter det lange behandlingsforløb sine tydelig spor i hendes unge liv. Ikke mindst i forhold til sin mor, som kommer alt for tæt på. Rosemarie er ved at kvæles i hendes omsorg, men føler samtidig ikke at hun kan nå til sin mor, som har barrikaderet sig bag et følelsesmæssigt panser af angst for at miste sin datter. Filmen følger Rosemaries kamp for at komme videre i sit liv med skole og venner – men også for at få resten af familien til at komme videre med deres liv.

Referencer

Eksterne henvisninger 
 

Dokumentarfilm fra Danmark
Løgnefabrikken - de falske nyheder fra Rusland

Løgnefabrikken - de falske nyheder fra Rusland er en dansk dokumentarfilm fra 2018 instrueret af Jakob Gottschau.

Handling 
En russisk troldefabrik i Sankt Petersborg er blevet storproducent af politiske løgnehistorier. Rusland har taget et nyt våben i brug i landets informationskrig mod Vesten. Hundredvis af unge russere producerer falske nyheder fra såkaldte troldefabrikker. Fra falske profiler bliver løgnehistorierne spredt via de sociale medier for at skabe splittelse og mistillid i Vesten. Men unge russiske journalister går til modangreb på løgnehistorierne. Mød de modige russiske journalister i dokumentaren om ‘Løgnefabrikken’.

Referencer

Eksterne henvisninger 
 

Dokumentarfilm fra Danmark
Danske film fra 2018
Kongernes fald

Kongernes fald er en dansk dokumentarfilm fra 2019 instrueret af Mads Kamp Thulstrup.

Handling 
I midten af 1970'erne rejser de unge, jyske speedwaykørere Hans Nielsen og Erik Gundersen til England for at jage drømmen om at blive verdensmestre ligesom idolet Ole Olsen. Men hurtigt står det klart, at der kun er plads til én på tronen. Historien om dansk speedways storhedstid handler om et nært bånd mellem tre mænd, som med tiden skifter fra venskab til iskold rivalisering - båret af deres ambition om at blive den bedste og vinde guld til Danmark. Filmen nøjes ikke med at skildre et højdramatisk stykke Danmarkshistorie, men er også et gensyn med den epoke, hvor dramaet udspiller sig: 1970'erne og 1980'erne.

Referencer

Eksterne henvisninger 
 

Dokumentarfilm fra Danmark
Danske film fra 2019
Sigtet for at redde liv

Sigtet for at redde liv er en dansk dokumentarfilm fra 2019 instrueret af Jonas Bruun.

Handling 
Da flygtningekrisen rammer Europa, rejser den unge dansker Salam til Grækenland for at hjælpe. At redde flygtninge fra det Ægæiske Havs bølger bliver hans kald. Men en nat, hvor han leder efter en familie, der er forsvundet på havet, bliver Salam arresteret og anklaget for menneskesmugling. Hvis han bliver dømt risikerer han at tilbringe resten af sit liv bag tremmerne i et græsk fængsel. I de demokratiske værdiers fødeland skal Salams sag nu sætte kursen for den europæiske medmenneskeligheds fremtid. Domstolens afgørelse vil bestemme: Er det ulovligt at redde liv i Europa?

Referencer

Eksterne henvisninger 
 

Dokumentarfilm fra Danmark
Danske film fra 2019
Børnene på Blågårds Plads

Børnene på Blågårds Plads er en dansk dokumentarfilm fra 2019 instrueret af Olivia Chamby-Rus.

Handling 
Filmen er instruktøren Olivia Chamby-Rus’ personlige, poetiske portræt af det multikulturelle og berygtede område ved Blågårds Plads i København. Gennem tre års optagelser lykkedes det hende at få unik adgang til børn og unge omkring pladsen og indfange livet, som det ser ud gennem deres øjne. Opvokset i Sverige med polske forældre og nu bosat i Danmark er instruktøren optaget af, hvad det vil sige at vokse op med flere kulturer. Gennem temaer som kulturforskelle, død, krop og identitet dykker hun i denne dokumentar ned i barndommen – som en tilstand, et sted og en periode. Børnene på Blågårds Plads er en film om barndom og om overgangen til voksenlivet, om at skubbe grænser, finde ud af hvem man er, hvem man gerne vil være, og hvor man hører til i verden.

Referencer

Eksterne henvisninger 
 

Dokumentarfilm fra Danmark
Danske film fra 2019
Danske film omhandlende København i 2000-tallet
Fat Front

Fat Front er en dansk dokumentarfilm fra 2019, der er instrueret af Louise Detlefsen og Louise Unmack Kjeldsen.

Handling 
Der er en revolution i gang i Skandinavien, hvor en række kvinder har fået nok af selvhad og skam og stolt kalder sig tykke. De kræver respekt og ligeværd i et sygt, slanke-fikseret samfund, mens de kæmper med et helt livs lavt selvværd. I alt for mange år har de sat deres liv på pause. Ventet med at købe tøj, tage ud at danse, få en kæreste – til de en dag ville blive tynde. Det skete aldrig. I stedet fandt de hinanden og den kropspositive bevægelse. Nu slipper de deres deller og blævrende lår fri og bruger deres tykke kroppe aktivistisk. Med feminismens provokerende tone og et kunstnerisk blik på kroppens naturlige skønhed vil filmen ændre seerens blik på kroppen.

Referencer

Eksterne henvisninger 
 

Dokumentarfilm fra Danmark
Danske film fra 2019
Jørn Utzon: Manden & arkitekten

Jørn Utzon: Manden & arkitekten er en dansk dokumentarfilm fra 2019 produceret af Nordisk Film og instrueret af Lene Borch Hansen og Anna von Lowzow.

Handling 
Dokumentarfilmen om Jørn Utzon fortæller den personlige og følelsesladede historie om den verdensberømte arkitekt og hans helt usædvanlige begavelse. Ved sin side har han Lis, hans store kærlighed gennem 66 år. Centralt i filmen står den dramatiske historie om Operahuset i Sydney, der bliver det 20. århundredes mest berømte bygning og giver ham stjernestatus på verdensplan. Men byggeriet kommer også til at knuse hans hjerte, da han tvinges til at forlade sit mesterværk, før det står færdigt. Bruddet får store konsekvenser for Utzons familie og hans videre karriere.

Filmen bygger på interviews med Utzons børn, venner og nærmeste medarbejdere samt et hidtil uset arkivmateriale og nye enestående optagelser af Utzons hovedværker.

Referencer

Eksterne henvisninger 
 

Portrætfilm fra Danmark
Danske film fra 2019
Dokumentarfilm fra Danmark
Maleren Poul Bjørklund

Maleren Poul Bjørklund er en dansk portrætfilm fra 1961 instrueret af Kristian Begtorp.

Handling 
Poul Bjørklund (1909-1984) er både grafiker og maler. I denne film skildres hans arbejde ved staffeliet i atelieret. Her maler han på et af de store modelbilleder, hvor 'Venus' står model. "Maleren i haremet" er et af de færdige billeder.

Referencer

Eksterne henvisninger 
 

Dokumentarfilm fra Danmark
Portrætfilm fra Danmark
Danske film fra 1961
Primera División 2018-19 (kvinder)

Primera División Femenina de Fútbol 2018–19 var den 31. udgave af Spaniens bedste række indenfor kvindefodbold. Sæsonen startede den 3. september 2018 og sluttede den 11. maj 2019.

Atlético Madrid genvandt mesterskabet.

Stillingen

Sæsonstatistik

Topscorere

Hat-tricks

4 Spiller scorede 4 mål

Bedste målmænd

Ugens spiller

Referencer 

Primera División (kvinder)
Fodboldsæson 2018-19
Balloon Wars

Balloon Wars er en dansk dokumentarfilm instrueret af Sissel Morrell Dargis.

Handling 
I 1998 blev Brasilien det første land i verden, der fængsler personer som opsender varmluftsballoner. Men i stedet for at stoppe aktiviteterne, udviklede ballonmiljøet en undergrundskultur. Efter at have været en del af Brasiliens kulturelle arv siden kolonitiden, oplevede varmluftsballonerne en stigende popularitet i favelaerne. I dag repræsenterer tusindvis af ballon-banderne et vigtigt alternativ til den ”virkelige” bandevold, der hvert år koster mere end 60.000 liv. Dog straffer loven alle former for ballon-aktiviteter med op til tre års fængsel, retfærdiggjort af risikoen for brande og faren, lufttrafikken udsættes for. Filmen følger de to bandemedlemmer Jabá og Ton, som tilhører to af de mest berygtede ballonbander i Brasilien, gennem fem af de mest dramatiske år i nyere brasiliansk historie.

Referencer

Eksterne henvisninger 
 

Dokumentarfilm fra Danmark
A Colombian Family

A Colombian Family er en dansk dokumentarfilm fra 2019 instrueret af Tanja Wol Sørensen.

Handling 
Underskrivelsen af fredsaftalen i Colombia efter mere end 50 års væbnet konflikt, bliver begyndelsen for en families rejse mod genforening. Men efter 12 år alene i eksil i Cuba vil Yira bare have sin familie omkring sig. Hun har mistet troen på en lys fremtid i Colombia og bebrejder sin mor, Ruby, med sin utrygge barndom i skyggen af Rubys store politiske engagement. Ruby har viet sit liv til at kæmpe for sit hjemland og har svært at give slip på den politiske aktivisme og vende sig mod familien. Deres forhold er skrøbeligt og de modsatrettede agendaer skaber en kløft mellem dem. Spørgsmålet om de skal blive og kæmpe eller rejse væk sammen og blive til en familie, flettes ind i fortællingen om Colombias historie og den komplekse rejse mod fred.

Referencer

Eksterne henvisninger 
 

Familierelationer
Colombia
Dokumentarfilm fra Danmark
Danske film fra 2019
Håbets ø

Håbets ø er en dansk dokumentarfilm fra 2019 instrueret af Sturla Pilskog og Sidse Torstholm Larsen.

Handling 
Filmen følger tre personer i den grønlandske by Maniitsoq. Fra 2006, hvor nyheden om et gigantisk amerikansk erhvervsprojekt spreder glæde og optimisme i byen, og op gennem årene, hvor det gradvist står mere og mere klart, at det nok aldrig bliver til noget. Et nøgent og ærligt portræt af helt almindelige grønlændere, hvis ønske om forandring gradvist fører til en selverkendelse af, at forandringen starter hos dem selv. Filmen udforsker den menneskelige tilstand at vente. Hvad gør folk, mens de venter? Og hvad venter de egentlig på?

Referencer

Eksterne henvisninger 
 

Dokumentarfilm fra Danmark
Danske film fra 2019
I love you I miss you I hope I see you before I die

I love you I miss you I hope I see you before I die er en dansk dokumentarfilm fra 2019 instrueret af Eva Marie Rødbro.

Handling 
Filmen er en barsk og drømmende fortælling om en ung pige fra det amerikanske midtvest. Om hendes kamp mod fattigdom og hendes eget længselsfulde hjerte. Gennem Betty får seerne indblik i den tætte familieklan, hvor børn er født af børn født af børn. Blod er tykkere end alt andet og familiekonstellationen danner rammen om resten af verden.

Referencer

Eksterne henvisninger 
 

Dokumentarfilm fra Danmark
Danske film fra 2019
A New Beginning

A New Beginning er en dansk dokumentarfilm fra 2019 instrueret af Ala'A Mohsen.

Eksterne henvisninger 
 

Dokumentarfilm fra Danmark
Danske film fra 2019
Niarns død

Niarns død er en dansk dokumentarfilm fra 2018 instrueret af Ole Juncker.

Handling 
For rapperen Niarn kunne det aldrig blive vildt nok. Fest, druk og stoffer fyldte en stor del af hans liv, indtil kroppen en dag sagde fra. Som bare 33-årig havde et massivt alkoholforbrug sat sit præg på den nordjyske rapper. En flaske vodka om dagen havde sin pris. Via adgang til rapperen Niels ‘Niarn’ Roos’ private videoarkiv og kan vi med disse unikke optagelser dokumentere, hvordan han i løbet af 20 år går fra konfirmand i skjorte og habitjakke til som 33-årig at ligge på intensivafdelingen på Hvidovre Hospital smadret af druk.

Medvirkende 

 Niels 'Niarn' Roos

Referencer

Eksterne henvisninger 
 

Dokumentarfilm fra Danmark
Danske film fra 2018
De skygger vi arver

De skygger vi arver er en dansk dokumentarfilm fra 2019 instrueret af Susanne Kovács.

Handling 
Filmen er et familiedrama om hemmeligheder og fortielser. Instruktør Susanne Kovacs er barnebarn af jødiske holocaust-overlevere og datter af en tysk mor og en dansk jødisk far. Da Susanne bliver født, er hun i bedsteforældrenes øjne et barn af fjenden. Hendes tilstedeværelse er en konstant påmindelse om bedsteforældrenes tragiske fortid. Mange år senere stiller hun en række spørgsmål om sin egen opvækst og opdager, at krigen aldrig er afsluttet for den plagede familie, hvor fortidens rædsler altid har været tilstede som et altoverdøvende, men uudtalt psykisk traume. Filmen er en historie om at bevæge sig ind i fortidens skygger – men også en nutidig fortælling om fortrængning, skyld og tilgivelse.

Referencer

Eksterne henvisninger 
 

Dokumentarfilm fra Danmark
Danske film fra 2019
7 Years of Lukas Graham

7 Years of Lukas Graham er en dansk dokumentarfilm instrueret af René Sascha Johannsen.

Handling 
Over en periode på 6 år følger vi sangeren Lukas Forchhammers vej til succes, hans indre dæmoner og splittelsen bag facaden. Filmen giver et indblik i musiklegenden Lukas Grahams personlige kampe og udvikling, samtidig med, at vi får et unikt dybdegående blik bag facaden hos en af Danmarks største internationale musiksucceser nogensinde.

Referencer

Eksterne henvisninger 
 

Lukas Graham
Dokumentarfilm fra Danmark
Faldet (dokumentarfilm)

Faldet er en dansk dokumentarfilm fra 2020, der er instrueret af Andreas Koefoed.

Handling 
En film om pigen Estrid, der står på kanten til at forlade barndommen og blive en ung kvinde. Men inden det sker, kommer hun ud for en alvorlig ulykke: Et fald fra femte sal efter at hun, for første og eneste gang i sit liv, går i søvne. Hun overlever på uforklarlig vis og kommer tilbage til livet i kraft af en enorm viljestyrke. Men faldet har sat sig i hendes krop og hendes sind som et psykisk traume, hun for alt i verden forsøger at glemme, men ikke kan slippe fri af. Især hendes mor er ængstelig og bekymret for at miste sin datter. Filmen følger Estrids rejse og familiens helingsproces. Estrids kamp med traumer og rejse mod det voksne liv fører til mange konfrontationer med moren, som er nødt til at gøre op med sin frygt for at miste datteren og sætte hende fri.

Referencer

Eksterne henvisninger 
 

Dokumentarfilm fra Danmark
Danske film fra 2020
De pårørende - i skyggen

De pårørende - i skyggen er en dansk dokumentarfilm fra 2011 instrueret af Jens Arentzen.

Handling 
Historien om at være pårørende og ikke mindst barn til en indsat i et dansk fængsel. Hvordan det påvirker alle i en familie og sætter dem i et ubevidst destruktivt alarmberedskab. Det er også historien om, hvordan hårdt lærte erfaringer kan anvendes positivt, når en familie, der har gennemlevet mange år med fængselslivet helt tæt på, hjælper en anden familie, hvor følgerne af en far i fængsel kun lige er begyndt at skinne igennem.

Referencer

Eksterne henvisninger 
 

Dokumentarfilm fra Danmark
Danske film fra 2011